Document ID: 32004R0905

Uredba Komisije (ES) št. 905/2004
z dne 29. aprila 2004
o spremembi prilog k Uredbi Sveta (ES) št. 2501/2001 o uporabi sheme splošnih tarifnih preferencialov v obdobju od 1. januarja 2002 do 31. decembra 2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2501/2001 z dne 10. decembra 2001 o uporabi sheme splošnih tarifnih preferencialov v obdobju od 1. januarja 2002 do 31. decembra 2004 [1], in zlasti člena 35 Uredbe,
ob upoštevanju naslednjega:
(1) Člen 35 Uredbe (ES) št. 2501/2001 določa postopek posodobitve prilog k uredbi, da bi tako upoštevali spremembe kombinirane nomenklature.
(2) Uredba Komisije (ES) št. 1789/2003 z dne 11. septembra 2003 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi [2] vsebuje podatke, ki vplivajo na seznam iz Prilog III in IV k Uredbi (ES) št. 2501/2001. Ta uredba je začela veljati 1. januarja 2004.
(3) Seznama iz Prilog III in IV k Uredbi (ES) št. 2501/2001 bi bilo zato treba ustrezno spremeniti z veljavnostjo od 1. januarja 2004.
(4) Ukrepi, predvideni s to uredbo, so v skladu z mnenjem Odbora za splošne preferenciale -
SPREJELA NASLEDNJO UREDBO:
Člen 1
Prilogi III in IV k Uredbi (ES) št. 2501/2001 se spremenita skladno s prilogo k tej uredbi.
Člen 2
Ta uredba začne veljati z dnem objave v Uradnem listu Evropske unije.
Uporablja se od 1. januarja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. aprila 2004

Labels: 3
5